**РАЗДЕЛ 1**

**ТЕХНИЧЕСКА СПЕЦИФИКАЦИЯ**

**Текущ ремонт на сгради собственост на Община Панагюрище по 3 обособени позиции**

Обектите предмет на обществената поръчка са обособени в три обособени позиции, както следва:

**ОБОСОБЕНА ПОЗИЦИЯ №1**

1. **Ремонт на Пенсионерски клуб "Павел Бобеков" в гр. Панагюрище- направа на покривна конструкция –** Ремонтът представлява почистване на съществуващия плосък покрив и направа на нова скатна, дървена покривна конструкция, която се покрива с LT-40 ламарина с прахово покритие и се монтират нови улуци и обшивки.
2. **Текущ ремонт на покрива на Обреден дом-гр. Панагюрище -** Изрязване на компрометирани участъци от компрометираната хидроизолация, почистване и подготвяне на основата, полагане на нова хидроизолация и обработване на контактните фуги между стара и нова хидроизолация (два пласта), възстановяване на компрометирани обшивки и воронки (всичко труд и материали).

Полагане на нова изравнителна вароциментова мазилка.

1. **Ремонт на покрива на сграда на народно читалище "Ванчо Пашов" с. Поибрене-** В ремонта се предвижда разкриване на покрива, почистване от кал и прах, подмяна на компрометираната носеща дървена конструкция (столици, греди и попове) с нова, наковаване на дъсчена обшивка, полагане на мушама, наковаване на летви, нареждане на керемиди, измазване на капаци и обшиване на комини с ламарина.

**ОБОСОБЕНА ПОЗИЦИЯ №2**

1. **Ремонт на стълби към фасадата на сградата на НЧ "Христо Ботев -1927" в с. Левски –** Ремонт на централно стълбище на читалищна сграда, включващ възстановителни работи по стъпала и площадки и обличането им с мразоустойчив гранитогрес.
2. **Текущ ремонт на сградата на Кметството в с. Поибрене -**  Направа на нов цокъл, частичен ремонт на шпакловка по стени и тавани и боядисване с латекс.
3. **Текущ ремонт на сградата на Кметството в с. Елшица –** Премахване на стар балатум и мокет; циклене, пастиране и лакиране на съществуващ паркет и подмяна на две от съществуващите входни врати с нови. Полага се и нова шпакловка по стени и тавани и се боядисва с латекс.

**ОБОСОБЕНА ПОЗИЦИЯ №3**

1. **Текущ ремонт на сградата на ГУМ , гр. Панагюрище - Частична подмяна на облицовка на фасадата:** Ремонт на компрометираната облицовка от гранитни плочи по фасадата на сградата на ГУМ, за която цел ще се монтира фасадно скеле и ще се демонтират компрометираните плочи като се използват запазените, а другите се подменят с нови. **Санитарни възли в сградата:** Подмяна на старата ВиК и ел. инсталация с нова, доставка и монтаж на нови осветителни тела, направа на облицовка от фаянсови плочи по стени и шпакловане на стени и тавани и боядисването им с латекс.
2. **Текущ ремонт на къпалнята на градска минерална баня в гр. Панагюрище –** Текущ ремонт на къпалня, за който се предвижда премахването на компрометираната шпакловка, направа на нова шпакловка и боядисване с латекс.
3. **Текущ ремонт централния вход на Театър Дом Паметник - гр. Панагюрище - подмяна на мозайка и укрепване на стълбите -**  ремонт на компрометирани участъци от мозаечна мазилка (бучарда) пред централен вход.Ремонт на помещения в сградата на ТДП- гр. Панагюрище като се предвижда направа на облицовка от фаянс и шпакловка по стени и тавани, полагане на настилка от фаянс и доставка и монтаж на нова Al- дограма.
4. **Текущ ремонт на БЗ "Спортни имоти", гр. Панагюрище –** Ремонта обхваща две сгради, в който се предвиждат частични ремонти по стени и тавани като се направят нови мазилки и шпакловки и се боядисат двукратно с латекс, цвят изпрани от Възложителя.
5. **Текущ ремонт в сграда на ДГ "Брезичка" - кабинет на МКБППМН, гр. Панагюрище-** Ремонт на кабинет в сградата на ДГ „Брезичка“ се състой в демонтиране и премахване на съществуващите настилки, мазилки и дограми и подмяната им с нови.
6. **Текущ ремонт в сграда на ДЦПЛУ "Св. Св. Кузма и Дамян", гр. Панагюрище -**  демонтаж на старата и полагане на нова настилка от ламиниран паркет с включени подложка, первази и снаждащи части.